section_heading: Vojna karijera
paragraph_text: U studenom 1897. promaknut je u čin potpukovnika, da bi od 1899. godine služio najprije u 6., a od 1900. u 52. pješačkoj pukovniji. Te je iste godine u studenom promaknut u čin pukovnika. Godine 1901. postaje načelnikom stožera XIV korpusa na kojem mjestu služi do 1906. godine kada je imenovan zapovjednikom 12. pješačke brigade nakon čega od 1908. zapovijeda 55. pješačkom brigadom. U međuvremenu je, u svibnju 1907., promaknut u čin general bojnika. Od 1910. zapovijeda 8. pješačkom divizijom na kojoj dužnosti dočekuje i početak Prvog svjetskog rata. Pritom je u travnju 1911. unaprijeđen u čin podmaršala.